Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 90/13/5507	Námestovo, 20.8.2013
EEČ : 2-41-126-2013

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Námestovo
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: č. XXXXX
dňa 25. 11. 2012 v čase okolo 17.30 hod. na prvom poschodí v chodbe budovy XXXXX, fyzicky napadol XXXXX, nar. XXXXX a to tak, že ho najskôr bil čiapkou po hlave a následne ho 1x udrel zatvorenou päsťou pravej ruky do oblasti tváre, čím mu spôsobil pomliaždeninu mäkkých tkanív vonkajšieho nosa, zlomeninu nosových kostí s posunom doľava a krvácanie z nosových dierok s nevyhnutnou dobou liečenia v trvaní 9 dní,

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením povereného príslušníka Obvodného oddelenia PZ XXXXX, pod ČVS:ORP-122/ZK-DK-2013 zo dňa 08.02.2013 bolo podľa § 199 odsek 1 Trestného poriadku začaté trestné stíhanie a uznesením povereného príslušníka Obvodného oddelenia PZ XXXXX podľa § 206 odsek 1 Trestného poriadku zo dňa 28. 02. 2013 bolo vznesené obvinenie XXXXX pre prečin ublíženia na zdraví podľa § 156 ods. 1, ods. 2 písm. a/ Trestného zákona na tom skutkovom základe, ako je uvedené vo výrokovej časti tohto uznesenia.
     
Poverený príslušník Obvodného oddelenia PZ XXXXX dňa 19. 08. 2013 predložil na tunajšiu prokuratúru spis s návrhom na zastavenie trestného stíhania podľa § 215 odsek 1 písmeno d) Trestného poriadku s poukazom na ustanovenie § 9 ods. 1 písm. d/ Trestného poriadku, pretože obvinený XXXXX zomrel.

Z predloženého vyšetrovacieho spisu som zistil, že obvinený XXXXX dňa XXXXX zomrel v obci XXXXX. Zároveň Matričný úrad obce XXXXX vydal Oznámenie o úmrtí XXXXX, ktorého úmrtie je zapísané vo zväzku XXXXX. Zároveň s predloženého vyšetrovacieho spisu vyplýva, že v priebehu skráteného vyšetrovania boli objasnené všetky skutočnosti potrebné na rozhodnutie ohľadom obv. XXXXX, pričom treba konštatovať, že trestné stíhanie menovaného by bolo v prípade, ak by nebol zomrel, aj naďalej dôvodné. 

V tejto súvislosti poukazujem na ustanovenie § 9 odsek 1 písmeno d) Trestného poriadku, podľa ktorého trestné stíhanie nemožno začať a ak bolo už začaté, nemožno v ňom pokračovať a musí byť zastavené, proti tomu kto zomrel alebo bol vyhlásený za mŕtveho. 

Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné s poukazom na ustanovenie § 9 odsek 1 Trestného poriadku. 

Vzhľadom na to, že páchateľ skutku zomrel, nie je možné v trestnom stíhaní vedenom voči jeho osobe pokračovať a trestné stíhanie musí byť zastavené a preto som rozhodol tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Michalík
prokurátor